OpenLLM-France/wikimedia huggingface dataset:
# Sistema de competició de basquetbol a Espanya

El sistema de competició al basquetbol espanyol és una sèrie de competicions interconnectades de forma piramidal, de forma que els millors equips ascendeixen al final de temporada a la divisió immediatament superior i els pitjors descendeixen a la immediatament inferior, mitjançant diversos sistemes com ara lligues o eliminatòries.
| Comunitat Autònoma | 1r nivel | 2n nivel | 3r nivel | 4t nivel | 5é nivel | 6é nivel | 7é nivel | 8é nivel | 9é nivel |
| Comunitat Autònoma | Lliga ACB | LEB Or | LEB Plata | Lliga EBA | 5é nivel | 6é nivel | 7é nivel | 8é nivel | 9é nivel |
| Astúries | | Oviedo | | Grup A | 1ª División | 1ª Autonómica | 2ª Autonómica | No hi han | No hi han |
| Pais Basc | Baskonia, Bilbao i GBC | | Araberri, ISB i Zornotza | Grup A | 1ª División | 1ª Autonómica | Lligues provincials | Lligues provincials | Lligues provincials |
| La Rioja | | Cocinas.com | | Grup A | 1ª División | 1ª Interautonómica | Senior Masculina | No hi han | No hi han |
| Navarra | | Navarra | | Grup A | 1ª División | 1ª Interautonómica | 1ª Autonómica | 2ª Autonómica | No hi ha |
| Cantàbria | | | | Grup A | 1ª División | 1ª Autonómica | No hi han | No hi han | No hi han |
| Castella i Lleó | | Burgos i Palencia | Ávila i Valladolid | Grup A | 1ª División | Lligues provincials | Lligues provincials | Lligues provincials | Lligues provincials |
| Galícia | Obradoiro | Breogán, Coruña i Ourense | Cambados i Marín | Grup A | 1ª División | 2ª División | 3ª División | 4ª División | No hi ha |
| Canàries | | | | Grup B | 1ª División | Lligues provincials i insulars | Lligues provincials i insulars | Lligues provincials i insulars | Lligues provincials i insulars |
| Castella la Manxa | | | | Grup B | 1ª División | 1ª Autonómica | 2ª Autonómica | 3ª Autonómica | No hi ha |
| Madrid | Estudiantes, Fuenlabrada i Real Madrid | | Getafe | Grup B | 1ª División | 1ª Autonómica A | 1ª Autonómica B | 2ª Autonómica | Lligues locals |
| Aragó | Zaragoza | Peñas | El Olivar | Grup C | 1ª División | 1ª Aragonesa | 2ª Aragonesa | 3ª Aragonesa | Lligues provincials |
| Catalunya (inclosa Andorra) | Barcelona, Joventut, Manresa i Andorra | Barcelona B, Força Lleida i Prat | Tarragona | Grup C | Copa Catalunya | Copa Catalunya 1ª categoria | Copa Catalunya 2ª categoria | Copa Catalunya 3ª categoria | Lligues provincials |
| Balears | | Palma | | Grup C | 1ª División | Lligues insulars | Lligues insulars | Lligues insulars | Lligues insulars |
| Andalucia (incloses Ceuta i Melilla) | Sevilla i Unicaja | Melilla | Granada, Morón i Rincón | Grup D | 1ª División | Lligues provincials | Lligues provincials | Lligues provincials | Lligues provincials |
| Extremadura | | | | Grup D | 1ª División | Lligues provincials | Lligues provincials | Lligues provincials | Lligues provincials |
| Múrcia | Murcia | | | Grup E | 1ª División | 1ª Autonómica | No hi han | No hi han | No hi han |
| País Valencià | València | Castelló | Lucentum | Grup E | 1ª División | Sénior Autonòmic | Sénior Preferent | 1ª Zonal | 2ª Zonal |
# Milltown (Wisconsin)

Milltown és una població dels Estats Units a l'estat de Wisconsin. Segons el cens del 2000 tenia 888 habitants.

## Demografia

Segons el cens del 2000, Milltown tenia 888 habitants, 420 habitatges, i 235 famílies. La densitat de població era de 193,7 habitants per km².
Dels 420 habitatges en un 25% hi vivien nens de menys de 18 anys, en un 38,6% hi vivien parelles casades, en un 12,1% dones solteres, i en un 44% no eren unitats familiars. En el 38,6% dels habitatges hi vivien persones soles el 21% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,11 i el nombre mitjà de persones que vivien en cada família era de 2,76.
Per edats la població es repartia de la següent manera: un 22,5% tenia menys de 18 anys, un 7,5% entre 18 i 24, un 27,3% entre 25 i 44, un 19,1% de 45 a 60 i un 23,5% 65 anys o més.
L'edat mediana era de 40 anys. Per cada 100 dones de 18 o més anys hi havia 85,9 homes.
La renda mediana per habitatge era de 28.309 $ i la renda mediana per família de 36.875 $. Els homes tenien una renda mediana de 30.446 $ mentre que les dones 22.031 $. La renda per capita de la població era de 17.284 $. Aproximadament el 5,2% de les famílies i l'11,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Milltown» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Milltown». American Fact Finder. Oficina del Cens dels Estats Units, 12-01-2010.
# Porspoder

Porspoder (en bretó Porspoder) és un municipi francès, situat a la regió de Bretanya, al departament de Finisterre. L'any 2006 tenia 1.609 habitants. El consell municipal ha aprovat la carta Ya d'ar brezhoneg.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.586 | 1.461 | 1.324 | 1.309 | 1.373 | 1.567 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2008- | Yannick Marzin | |
# Cal Cigarró

Cal Cigarro (sense accent, el títol és erroni) és una obra de Salt (Gironès) protegida com a bé cultural d'interès local.

## Descripció

És un edifici de planta basilical amb dos pisos i golfes. L'edifici té l'aspecte d'haver estat substancialment modificat. És possible que inicialment constés de planta i pis i que una modificació de l'any 1875 s'ampliés a un pis més com es constata en una rajola entre cairats del sostre de les golfes. A l'altura del primer pis, per la façana sud s'ha trobat un rellotge de sol que es va malmetre quan s'aixecà un pis més. Es pot llegir la data de 1766.
Construcció d'Opus Incertum amb rierencs i pedres ben tallades als angles i muntants i llindes de les obertures. Les golfes per la façana sud presenta una obertura triple amb balustrada i arcs de mig punt. Al pati davanter hi trobem un pou cobert amb una terrassa creant un espai recollit entre el portal d'entrada i el mas.
La diversitat de mides i tipus d'obertures, així com la terrassa / cobert del pou trenquen la simetria que és característica en aquest tipus d'edificacions.

## Història

Inicialment la casa era de planta i pis, almenys així estava escripturada. Segons hem pogut constatar per una data que apareix en un rellotge esgrafiat a la façana del primer pis, sabem que és del 1766 o en qualsevol cas del segle xviii atès que el decenni no es llegeix prou bé.
Aquest rellotge es malmeté per la segona reforma que aixecà un pis i golfes. Consta escrit en una rajola del sostre entre cairats l'any 1875, probablement és la data d'ampliació.
L'any 1986, Maria Casals i Teixidor demanà llicència d'obres per canviar una part de la teulada de la casa.

## Referències

* 1 2 3 4 5 6 «Cal Cigarró». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 setembre 2016].
# APF

APF té els següents significats:
* Assemblea de la Polinèsia Francesa, òrgan legislatiu de la Polinèsia francesa
* Associació Paraguaiana de Futbol, organisme rector del futbol al Paraguai
* Associació de Paralítics de França, associació de persones afectades de discapacitat motriu de França
* APF Electronics Inc (de les inicials del seus fundadors Al & Phil Friedman), empresa dedicada a l'electrònica de consum dels Estats Units
* Automated Planet Finder, telescopi robòtic de l'observatori Lick, a Califòrnia
* All-Pro Football 2K8, videojoc de futbol americà, publicat per 2K Sports
* Factor d'empaquetament atòmic (del seu nom en anglès Atomic Packing Factor), en cristal·lografia, volum d'una cel·la unitat ocupat per àtoms
# Sophie Monk

Sophie Charlene Akland Monk (Londres, 14 de desembre de 1979) és una cantant, model i actriu australiana nascuda de pares australians a Anglaterra. Fou membre del grup de noies Bardot i també ha cantat en solitari. Ha actuat a diverses pel·lícules.
# Micaelamys granti

Micaelamys granti és una espècie de mamífer rosegador de la família dels múrids, de vegades inclosa en el gènere Aethomys.

## Distribució i hàbitat

Es troba només a Sud-àfrica. Els seus hàbitats naturals són els matollars secs tropicals o subtropicals i les zones rocoses.

## Descripció

Són rosegadors de petites dimensions, amb una llargada de cap a gropa de 93 a 125 mm i una cua de 96 a 138 mm.

## Referències

* ↑ Musser, G. G.; Carleton, M. D. «Superfamily Muroidea». A: Mammal Species of the World (en anglès). 3a edició. Johns Hopkins University Press, 2005, p. 894-1.531. ISBN 978-0-8018-8221-0. OCLC 62265494.
* ↑ Boitani, L. Micaelamys granti. UICN 2008. Llista Vermella d'espècies amenaçades de la UICN, edició 2008, consultada el .
* ↑ Skinner, J.D.; Chimimba, Christian T. the Mammals of the Southern African Sub-region, 3rd Edition. Cambridge University Press, 2005. ISBN 978-0-521-84418-5.
# Cal Cinto (Alella)

Cal Cinto és un edifici d'Alella (Maresme) inclòs a l'Inventari del Patrimoni Arquitectònic de Catalunya.

## Descripció

Es tracta d'un edifici civil, la construcció del qual va ser formada en tres cossos, tots ells amb planta baixa i pis. Encara que un petit mur amaga les cobertes, es pot veure que al cos central hi ha una teulada de dos vessants amb el carener perpendicular a la façana i que els cossos laterals només tenen un vessant que desguassa al mateix lloc que el cos central.
Destaquen especialment els laterals de la construcció formats per porxos amb arcades de mig punt i balustrades que donen al conjunt un aire clàssic.

## Referències

* 1 2 «Cal Cinto». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 4 març 2019].
# Ivan Hetrich

Ivan Hetrich (Vinkovci, 25 d'octubre de 1921 – Stubičke Toplice, 5 d'abril de 1999) és un director i conductor de cinema i televisió croat i iugoslau, un dels fundadors de Televizija Zagreb.

## Biografia

Va assistir a l'escola pública i a tres graus de batxillerat a Vinkovci, que després va completar a Zagreb el 1939. Va estudiar i es va graduar en direcció de teatre i cinema a l'Acadèmia d'Arts Dramàtiques de Zagreb.
Des de 1946 va ser locutor i reporter, va adaptar novel·les i històries i va dirigir uns 80 drames a Radio Zagreb. Va escriure els textos de radioteatre Konvoj (de Boro Slanina, 1949) i Izvan kruga (1951). Des de 1956, treballa a Televizija Zagreb Allí hi va dirigir drames i sèries com Ekran na ekranu i Kapelski kresovi que van ser de les més famoses a Televizija Zagreb.
Va dirigir unes 12 obres de teatre en teatres de Zagreb, Karlovac i Subotica, i durant cinc anys va ser dramaturg a Zora film. Va ser locutor d'uns 100 documentals, va dirigir un llargmetratge i un curtmetratge per a nens Veliko putovanje (1958) i diversos curtmetratges, documentals i llargmetratges. A Oglašavajuće zavod Hrvatske (OZEHA), va fundar el departament de cinema i televisió, per al qual va dirigir diversos centenars d'anuncis.
Juntament amb el director Mario Fanelli, durant el mandat de rector Kosta Spaić a l'ADU, imparteix classes de direcció televisiva.
Va publicar diversos llibres d'entrevistes i diaris de viatge, i també va fer dibuixos animats amb el pseudònim de Grigorije Fućak i novel·les western amb el pseudònim de John George Jullian.

## Filmografia

* Veliko putovanje (1958)
* Proučavanje, (1959)
* Posve obična priča (1959)
* Vučjak (1961)
* Iznenađenje, (1962)
* Crne i bijele košulje, (1963)
* Hiljadu stupova dalekovoda (1962)
* Kuda idu divlje svinje (1971)
* Allegro con brio (1973)
* Seoba duša (1973)
* Kapelski kresovi (1976)

## Llibres

* Intervjui, Zagreb 1982.
* Srce u zavičaju, Zagreb 1986. — (llibres de viatges i entrevistes amb emigrants croats), text introductori Ivan Čizmić, epílogo Branislav Glumac
* Prodavač smrti (sota el pseudònim John George Jullian) 1984.
* Pod maskom (sota el pseudònim John George Jullian) 1984.
* Kockar u Gradu (sota el pseudònim John George Jullian) 1985.
* Stranac u igri (sota el pseudònim John George Jullian) 1986.
* U potrazi za hrvatima: Kroz Australiju, Zagreb 1996.
* U potrazi za hrvatima: Kroz Južnoafričku Republiku, Zagreb 1996.
* U potrazi za hrvatima: Kroz Južnu Ameriku, Zagreb 1996.

## Referències

* ↑ «Kratke vijesti (Hrvatska radiotelevizija)», 24-09-2015. Arxivat de l'original el 24. rujna 2015.. [Consulta: 2 desembre 2020].
* ↑ Josip Šarčević. «Ivan Hetrich» (en anglès americà). Hrvatski povijesni portal, 24-10-2010. Arxivat de l'original el 10. ožujka 2016.. [Consulta: 2 desembre 2020].
* ↑ «"Kuda idu divlje svinje" Štivičića i Hetricha». Yugopapir, 1971. [Consulta: 17. siječnja 2021.].
* ↑ O seriji u časopisu Nacional govori glavni glumac Ljubo Jelčić, 04.07.2020
* ↑ Maja Benović. «Ivan Hetrich, životna priča: Bio je prvi spiker i voditelj prvog Dnevnika na jugoslavenskoj televiziji». Studio, 1988. Arxivat de l'original el 2020-02-20. [Consulta: 2 desembre 2020].
# 1607
## Esdeveniments

* Es regula la sobirania d'Andorra
* 14 de maig, Colònia de Virgínia, Regne d'Anglaterra: fundació de Jamestown, primer assentament britànic permanent a Amèrica

## Naixements

* 15 d'octubre, Le Havre: Madeleine de Scudéry, escriptora i literata francesa.
* 5 de novembre, Colònia: Anna Maria van Schurman, pintora, gravadora, poeta i erudita germanoholandesa (m. 1678).

## Necrològiques

* 27 d'abril, Vic, Principat de Catalunya: Francesc Robuster i Sala, bisbe català (n. 1544).
* 11 de maig, Salerno-Campagna (Regne de Sicília): Michele Ruggieri, jesuïta italià, missioner a la Xina (n. 1543).
* 25 de maig, Florènciaː Maria Maddalena de' Pazzi, noble toscana, religiosa carmelita, mística i escriptora (n. 1566).
* 28 de juny, Nàpols: Domenico Fontana ,arquitecte i urbanista suís, que va actuar sobretot a Roma i Nàpols durant el Renaixement tardà (n. 1543).
* Girona, 30 d'octubre: Antoni Vicenç Domènec, historiador i dominic.

## Referències

* ↑ «The beginning of british america» (en anglès). Jamesrown Rediscovy. [Consulta: 12 maig 2020].
* ↑ «Madeleine de Scudéry | enciclopèdia.cat». [Consulta: 2 abril 2020].
* ↑ «Ontdek etser, graveur (prentmaker), glasgraveur Anna Maria van Schurman» (en neerlandès). RKD. Rijksbureau voor Kunsthistorische Documentatie - Institut Holandès d'Història de l'Art, 25-01-1992 (modificat: 2022-09-12). [Consulta: 17 setembre 2022].
* ↑ «Francesc Robuster i Sala | enciclopèdia.cat». [Consulta: 21 abril 2020].
* ↑ Fontana, Michela, (19..- ...).,. Matteo Ricci un jésuite à la cour des Ming. París: Salvator, 2010. ISBN 978-2-7067-0719-3.
* ↑ Leonardi, Claudio; Riccardi, Andrea; Zarri, Gabriella. Diccionario de los santos. Maria Magdalena de Pazzi (en castellà). Editorial San Pablo, 2000, pàg. 1621 - 1625. ISBN 978-84-285-2259-5.
* ↑ Paoletti, John T.. El arte en la Italia del Renacimiento. Madrid, España: Akal, 2002. ISBN 84-460-1149-2.
# Bonney Lake

Bonney Lake és una població dels Estats Units a l'estat de Washington. Segons el cens del July 1, 2008 tenia 16.809 habitants.

## Demografia

Segons el cens del 2000, Bonney Lake tenia 9.687 habitants, 3.266 habitatges, i 2.583 famílies. La densitat de població era de 687,5 habitants per km².
Dels 3.266 habitatges en un 47,3% hi vivien nens de menys de 18 anys, en un 63,7% hi vivien parelles casades, en un 9,2% dones solteres, i en un 20,9% no eren unitats familiars. En el 13,6% dels habitatges hi vivien persones soles el 2,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,96 i el nombre mitjà de persones que vivien en cada família era de 3,26.
Per edats la població es repartia de la següent manera: un 32% tenia menys de 18 anys, un 7,3% entre 18 i 24, un 35,7% entre 25 i 44, un 20,3% de 45 a 60 i un 4,6% 65 anys o més.
L'edat mediana era de 33 anys. Per cada 100 dones de 18 o més anys hi havia 107 homes.
La renda mediana per habitatge era de 60.282 $ i la renda mediana per família de 62.644 $. Els homes tenien una renda mediana de 46.813 $ mentre que les dones 31.837 $. La renda per capita de la població era de 21.371 $. Aproximadament el 3% de les famílies i el 4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bonney Lake». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Bonney Lake». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Sotsdiaca

El sotsdiaca és un eclesiàstic per sota del diaca que ha rebut el sotsdiaconat. La seva funció principal és llegir durant la missa i purificar les relíquies sagrades. Va ser suprimit el 1972 per Pau VI.
El subdiaconat (o hipodiaconat) existeix especialment a les Esglésies ortodoxa i catòlica de ritu oriental, que no el consideren com un ordre major.

## Referències

* ↑ Société anonyme des Éditions de l'Ouest. Théologie dogmatique, 1935.
# Micah Richards

Micah Lincoln Richards (Birmingham, 24 de juny de 1988) és un ex-futbolista anglès d'origen caribeny que jugava pel Manchester City de la Premier League.
Richards va entrar en escena amb el Manchester City i va fer 245 aparicions en totes les competicions en deu temporades, guanyant un títol de la Premier League i una FA Cup. Després d'una temporada cedit a la Fiorentina a la Sèrie A d'Itàlia, es va unir a l'Aston Villa el 2015. Richards va jugar 31 vegades al Villa fins a l'octubre del 2016 (diverses lesions al genoll van restringir les seves aparicions) abans de retirar-se el juliol del 2019. Es va convertir en un expert del futbol després de la seva retirada.
En fer el seu debut complet a Anglaterra el novembre de 2006, Richards es va convertir en el defensa més jove a ser convocat a la selecció anglesa. Va guanyar 13 partits amb Anglaterra entre el 2006 i el 2012 i va jugar a la selecció britànica per al torneig de futbol olímpic de 2012.
Carrera periodística
Després de la seva retirada com a jugador, Richards va començar a treballar com a expert per Sky Sports i BBC Sport, apareixent a la ràdio i la televisió, inclòs Match of the Day. També es va convertir en part de la cobertura de la UEFA Champions League de CBS Sports, destacant-hi amb Kate Scott, Jamie Carragher i Thierry Henry en un programa que va aconseguir un gran reconeixement de la crítica.

## Referències

* ↑ «Micah Richards». Arxivat de l'original el 2012-06-27. [Consulta: 4 juliol 2010].. Manchester City F.C.. Consultat el 21 de febrer del 2009.

## Enllaços externs

* Micah Richards - Lloc web oficial
# Ca l'Escuder

Ca l'Escuder és una masia de Florejacs, al municipi de Torrefeta i Florejacs (Segarra), inclosa a l'Inventari del Patrimoni Arquitectònic de Catalunya.

## Descripció

Conjunt d'edificis, un de principal que tenia funció d'habitatge, amb dos edificis adjunts, i diversos edificis que tenien funció ramadera i agrícola.
L'edifici principal, a la façana principal (Sud), a la planta baixa, té dues grans entrades als laterals amb llinda de pedra, i porta metàl·lica. Al pis següent, hi ha un balcó central amb barana de ferro, que s'hi accedeix per dues portes. A cada lateral de la façana, dos grans finestrals. Al darrer pis, hi ha tres finestres. La façana est està coberta pràcticament per l'edifici adjunt. La façana oest, a la segona planta, té un petit balcó amb barana de ferro a l'esquerra, i un gran finestral a la dreta. A la darrera planta, hi ha dues finestres. A la nord, hi ha una gran terrassa a la segona planta, que s'hi accedeix per porta amb vidriera, al seu costat hi ha una finestra. Cal dir que la part dreta de la terrassa està coberta. A la part esquerra, hi ha un edifici adjunt. La coberta és de dos vessants (Nord-Sud), acabada en teules.
Aquest edifici, té dos annexos que el complementen. El primer és el que dona accés a l'habitatge. Es troba adjunt a la façana est de la casa principal. Hi ha unes escales que porten a la segona planta, on hi ha l'accés. A la dreta de la porta, hi ha una finestra. Comentar, que aquesta entrada on hi ha les escales, es troba coberta.
L'altre edifici es troba adjunt a la façana nord, a la part esquerra. A la façana nord, té dues finestres, la de l'esquerra més petita, i la de la dreta més gran. A la façana est, té un balcó amb barana de ferro, i a la seva dreta, una finestra. A la façana oest, té una entrada amb vidriera, que dona a la terrassa abans esmentada de l'edifici principal. La coberta és de dos vessants (est-oest), acabada en teules.
Hi ha diversos edificis més, que tenien funció ramadera i agrícola, però que actualment estan en desús.
Està situat a uns 300 metres abans d'arribar a Florejacs, a mà esquerra.

## Referències

* 1 2 3 4 5 6 «Ca l'Escuder». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 5 gener 2017].
# Jacint Costa Bosch

Jacint Costa Bosch (Vic, 1899 – Vic, 1981)Prevere i artista, també té una vida sacerdotal.
De la seva vida sacerdotal cal esmentar el seu pas per algunes parròquies del bisbat. Des del 1944, capellà custodi de la Casa de Caritat. Com a poeta el trobem en periòdics i revistes, guardonat en diferents Jocs Florals, àdhuc a Barcelona. Autor del llibre Collita tardoral de la col·lecció <Aures de la Plana>. Esculpí figures de Betlem i tradicionals de la ruralia i construí els seus típics pessebres de contingut apologètic. És autor d'alguns relats de la Galeria de Vigatans Il·lustres.

## Bibliografia

* MIQUEL S. SALARICH I TORRENTS i MIQUEL S. YLLA-CATALÀ I GENÍS «Vigatans Il·lustres». Publicacions del Patronat d'Estudis Ausonencs Vic. Núm. 5-6.
# Patrick Clausen

Rasmus Guldhammer (Hvidovre, 2 de juliol de 1990) és un ciclista danès professional des del 2012 i actualment a l'equip Riwal Platform.

## Palmarès

* 2012
** Vencedor d'una etapa de la Fletxa del sud
* 2013
** 1r al Skive-Løbet

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# /dev/null

En sistemes operatius tipus Unix, /dev/null o perifèric nul (null device) és un fitxer especial que descarta tota la informació que s'escriu o redirecciona en ell. Al seu torn, no proporciona cap dada a qualsevol procés que intenti llegir d'ell, tornant simplement un EOF o fi de fitxer.
Generalment s'usa en shell scripts per redirigir la sortida d'un flux de dades (stream) d'un procés o com un fitxer buit que actua com entrada d'un flux de dades d'un procés.
La forma més comuna utilitzada és mitjançant la redirecció, ja que /dev/null, com ja s'ha dit, és un fitxer especial i no un directori; per tant, no es poden moure (mv) ni copiar (cp) fitxers en el seu interior.

## Exemples d'ús
### Primer exemple

Anàlisi de l'ordre:
* 'uname': mostra informació del sistema.
** -r: Argument per l'ordre anterior, la qual li diu a l'ordre "uname" que mostri la versió completa del kernel del sistema.
* >: Aquest és una ordre de redirecció. Redirecciona el resultat de l'ordre "uname -r" a un arxiu; en aquest cas, a l'arxiu:
** /dev/null : Aquest arxiu rep la informació resultant, tanmateix, no l'emmagatzema com succeiria amb una arxiu normal. A continuació, la consola no reporta cap informació ni error.

### Segon exemple

En aquest exemple l'usuari desitja trobar el nom d'un fitxer dins de paquet RPM:
Anàlisi de l'ordre:
* for i in *.rpm : efectua un bucle sobre tots els arxius del tipus .rpm.
* do (rpm -qlp $i | grep $1 >/dev/null && echo $i) ' ' : execució de la comanda.
** rpm -qlp $i | grep $1 : realitza una recerca dins de cada arxiu .rpm trobat i mostra el resultat (el nom del fitxer buscat).
** >/dev/null: PERÒ, com no desitja el resultat (en realitat és el nom del fitxer buscat que ja el coneixem).
** &&echo $i : el que volem és el nom de l'arxiu (paquet rpm) que el conté, ho mostrem utilitzant un echo.
* done: finalitza el bucle.